Ion Cristoiu: De la ura faţă de imperialismul american întruchipat de Truman la ura faţă de imperialismul rus întruchipat de Putin.
Ion Cristoiu: Din nevoia de a da glas urii faţă de duşmanul extern, creatorii perioadei 1947-1953 recurg de regulă la clişee din domeniul Zoologiei. Un inventar al acestora e mai mult decît semnificativ. Întîlnim astfel, înainte de toate, HAITA. Ion Cristoiu: După HAITĂ vine, în ierarhia frecvenţei cu care sînt utilizate, concretizările zoologice. În caracterizarea duşmanului extern ne vom întîlni astfel cu o adevărată faună: lupi, câini, şacali, şerpi, vipere, năpârci,râme, cucuvăi, viespi…. Ion Cristoiu: Iată, aşadar, o listă bogată de imagini despre imperialismul american, întruchipat de Truman, din care presa rechiziţionată şi-ar putea alege în voie, pentru a stîrni ura faţă de imperialismul rus, întruchipat de Vladimir Putin.
De la începutul Războiului din Ucraina, Coaliţia presei rechiziţionate, precum odinioară caii, condusă de noul trust de presă Digiantena, s-a angajat cu toate armele în campania de stîrnire a urii faţă de noul duşman de clasă, imperialismul rus, întruchipat de Vladimir Putin. După o lună întreagă de coţofenit prin studiouri, moderatorii şi invitaţii lor au folosit atît de mult înjurături precum dement, criminal, iresponsabil, măcelar la adresa lui Vladimir Putin încît acestea s-au tocit rău de tot. M-am gîndit că presa care şi-a propus să stîrnească ura are nevoie de o mînă de ajutor. Şi mi-am amintit că în Istoria literaturii proletcultiste am făcut o trecere în revistă a imaginilor prin care literatura şi presa din anii stalinismului românesc au transpus în practică indicaţia de a stîrni ura cititorului faţă de imperialismul american întruchipat de Truman. Iată fragmente din studiul meu:Din nevoia de a da glas urii faţă de duşmanul extern, creatorii perioadei 1947-1953 recurg de regulă la clişee din domeniul Zoologiei. Un inventar al acestora e mai mult decît semnificativ.Întîlnim astfel, înainte de toate, HAITA:"Haita ce iar spre război năzuieştenoi o vom strînge cu toţii, ca-n cleşte“ (Mihu Dragomir, Stelele păcii, E.S.P.L.A., Bucureşti, 1952, pg. 12);*"Niciodată parcă n-am urît mai tareHaitele flămînde de un nou război“ (Maria Banuş, Versuri alese, E.S.P.L.A., Bucureşti, 1953, pg. 117);*"Şi-am simţit iarăşi cum se asmutehaita sălbatecă după vînat." (Dan Deşliu, Versuri alese, E.S.P.L.A., Bucureşti, 1953, pg. 17-18);*După HAITĂ vine, în ierarhia frecvenţei cu care sînt utilizate, concretizările zoologice.În caracterizarea duşmanului extern ne vom întîlni astfel cu o adevărată faună:LUPI:"Lup viclean şi ucigaşPielea oii o-mbrăcaşi“ (Aurel Rău, Mesteacănul, E.S.P.L.A., Bucureşti, 1953, pg. 49);*"Dar lupii… N-au pierit.De zborul Primăverii li-i groază şi urît.Stau dincolo de ape, sub cerul de cenuşă,Pîndind cu ochi de gloanţe, în blănuri pînă-n gît.“ (Eugen Jebeleanu, Versuri alese, E.S.P.L.A., Bucureşti, 1954, pg. 25);*"Da, fiara încă nu-i de tot răpusă.Şi printre noi sclipeşte ochi de lup,Tăiosul colţ şi gheara cea adusă,Noi încă nu le-am smuls de tot din trup“ (Maria Banuş, Versuri alese, E.S.P.L.A., Bucureşti, 1953, pg. 169);*"Voi lupi flămînzi goniţi din ţara mea,Ce rătăciţi în aste ceasuriPrin jungle-ndepărtate, undeva,Nu-mi pasă-n fond de urletul cumplitVibrînd în unda nopţilor albastre –Mi-e silă doar de faptul c-aţi trăitSub cerul generos al ţării noastre“ (A. E. Baconski, Cîntece de zi şi de noapte, E.S.P.L.A., Bucureşti, 1954, pg. 90).*"Ei sînt: trădătorii dintre greci,Şi-ai lui Truman lupi: americanii-s“ (Mihai Beniuc, Măslinul, în Poezia nouă în RPR, ESPLA, Bucureşti, 1952, pg. 69).CÎINI:"Cîinii blestemaţi de domniCe făceau moarte de om“ (Maria Banuş, Versuri alese, E.S.P.L.A., Bucureşti, 1954, pg. 69);*"Cîini de se tot bat în neştirepe clăi de dolari şi pe lire“ (Dan Deşliu, Versuri alese, E.S.P.L.A., Bucureşti, 1953, pg. 35).ŞACALI:"Din viziunile de piatrăŞacalii ies în lume, latră,Cu măşti pe bot – moderne fiare –Moderne arme ţin în ghiare,Turbînd, cu boturile-n spume,S-apucă-n haite peste lume,De parcă spaţiul nu-i încapePe monştrii suri de peste ape.“ (Eugen Frunză, Versuri alese, E.S.P.L.A., Bucureşti, 1955, pg. 323);*"Ard ruguri la marginea seriiLuminînd şacalii britanici“ (Radu Boureanu, Sîngele popoarelor, E.S.P.L.A., Bucureşti, 1948, pg. 50).ŞERPI, VIPERE, BALAURI, NĂPÎRCI:"A ieşit la drum ca toţi să-l vadăŞarpele cu clopoţei în coadă.Şarpe, cînd te doare capulIeşi în drum de-ţi cată leacul.Sîsăie din limbă ca dolarulCînd bancherii-şi umplu buzunarul"(Mihai Beniuc, Trăinicie, E.S.P.L.A., Bucureşti, 1955, p. 84-85);*"Ne clocoteşte ura din adîncpentru toţi şerpii tupilaţi în scorburi“ (Eugen Frunză, Holde, Colecţia Contemporanul, Bucureşti, 1949, pg. 46);*"Nimic nu mă-nspăimîntăNici şerpii, nici şacalii“ (Maria Banuş, Versuri alese, E.S.P.L.A., Bucureşti, 1954, pg. 79);*"Nimic şi nimeni nu ne mai desparte:nici norii-n zări, nici şerpii sub pingea!“ (Marcel Breslaşu, Stanţe despre marea sărbătoare în culegerea "Partidului“, E.S.P.L.A., Bucureşti, 1954, pg. 72)*"Ascultă, poete!Şuieră vipere“ (Eugen Frunză, Versuri alese, E.S.P.L.A., Bucureşti, 1955, pg. 68);"Mai s-aţin, la răscruci, veninoşii balauri" (Dan Deşliu, Versuri alese, E.S.P.L.A., Bucureşti, 1953, pg. 39);"Se zbate crunt negrul balaurPe frunze galbene, roşcate, –Se zbate pe-un morman de aurŞi pe bancnote-nsîngerate“ (Mihai Beniuc, Mărul de lîngă drum, E.S.P.L.A., Bucureşti, 1954, pg. 81)RÎME, VIERMI, OMIZI:"Nu rîmelor morţii bolnaveCi şoimilor vieţii în sborLi-s căile lumii deschiseSpre marele timp viitor“ (Eugen Frunză, Zile slăvite, E.S.P.L.A., Bucureşti, 1951, pg. 16);*"Simţi primăvara, fata mea, cum vine?De soare-s crîngurile lumii pline.Şi dacă-n crînguri se tîrăsc omizi,Nu pregeta sub tălpi să le ucizi.În mic e gestul ce-l vom face-n mareCu viermii lumii, blîndele popoare“ (Radu Boureanu, Versuri alese, E.S.P.L.A., Bucureşti, 1954, pg. 143).CUCUVĂI:"Şi cucuvăile-n zorzoaneDe flăcările milioaneSe-ascund cu aripi de cenuşePe după bolţi, pe după uşe“ (Eugen Jebeleanu, Versuri alese, E.S.P.L.A., Bucureşti, 1954, pg. 49).VIESPI:"De secole, cuibul de viespi medievaleLa crimele mari e părtaş;Otravă coclită e-n guşile saleŞi-n rugă e gînd ucigaş“ (Eugen Frunză, Zile slăvite, E.S.P.L.A., Bucureşti, 1951, pg. 66);PORCI:"Urlă domnii? Vai şi-amarDac-ar fi să vinăCa să-şi vîre porcii iarRîtul în grădină!“ (Eugen Frunză, Versuri alese, E.S.P.L.A., Bucureşti, 1955, pg. 45).LILIECI:"Se tem de flăcările roşiiLiliecii-n fracuri, pîntecoşii!“ (Eugen Jebeleanu, Versuri alese, E.S.P.L.A., Bucureşti, 1954, pg. 47).GUZGANI:"Dar nu ne pot privi măcar odatăaceşti călăi de douăzeci de ani,guzgani crescuţi în borta lor ciumatăcu gînd să răspîndească’n lumea toatăfaimosul mod de viaţă-american…“ (Dan Deşliu, Versuri alese, E.S.P.L.A., Bucureşti, 1953, pg. 34).VULPI:"Din adăposturi veţi ieşi frumosAşa ca vulpile din vizuini,Şi, domnule bancher burduhănos,Zadarnic o să plîngi şi-o să suspini!“ (Mihai Beniuc, Trăinicie, E.S.P.L.A., Bucureşti, 1955, pg. 121).EREŢI:"Şi fiecare mişcare-a sa tresareÎn cursul larg, cuprinzător, al vieţii.Deasupra-n nouri, mai plutesc ereţii,Neputincioşi să-l sfîşie în gheare“ (Nina Cassian, În frunte, în culegerea Partidului, E.S.P.L.A., Bucureşti, 1954, pg. 87);ULI:"Alelei, feciori de cîini,Cum veţi mai plăti voi mîini,Vipere cu limbi coclite,Uli cu ghiare otrăvite“ (Nicolae Tăutu, Stînca de pe Tatra, E.S.P.L.A., Bucureşti, 1952, pg. 69).PĂIANJENI, ŢÂNŢARI, MUŞTE:"Ca un păianjen sîngerosCe-ntinde plasa lui de moarteLăţit, cu trupul vanitos,Clocea război, urzea rapoarteCa un păianjen veninos“ (Radu Boureanu, Versuri alese, E.S.P.L.A., Bucureşti, 1954, pg. 91-92);*"E timpul! Haitul a-nceputŢînţari, păingi şi muşte să deşartePe unde treceţi, paşii voştri put“ (Mihai Beniuc, Furtuni de primăvară în Poezia nouă în R.P.R., E.S.P.L.A., Bucureşti, 1952, pg. 67);RECHINI:"Stau colţii stîncoşi, rechini furişaţiPe-a apei întindere vastă,Dar ţinta nu-şi pierde al nostru cîrmaciCăci are busolă măiastră“ (Letiţia Popa, Cîntec de Mai, Contemporanul din 1 mai 1953).CORBI:"Nu sîntem carne de ospeţeSă afle corbii şi să-nveţe“ (Maria Banuş, op. cit., pg. 56);*"Geaba ţipă corbii pe dolari,hăt încolo, peste munţi şi ape“ (Dan Deşliu, op. cit., pg. 95);*"Ar crede corbii glasul tot,numai dolarul – savantsă-şi construiască agoniasă-nhaţe rîtul tîlhărescdin nou, orezul chinezescşi sondele din România“ (Dan Deşliu, op. cit. pg. 268).Iată, aşadar, o listă bogată de imagini despre imperialismul american, întruchipat de Truman, din care presa rechiziţionată şi-ar putea alege în voie, pentru a stîrni ura faţă de imperialismul rus, întruchipat de Vladimir Putin.NOTĂ: Acest editorial este preluat integral de pe cristoiublog.ro.